Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szolgálati titokkörének megállapításáról szóló 16/1995. (X. 20.) BM rendelet 18. pontja alapján szolgálati titoknak
Paragraph Index: 1613

1999. október 7-én vizsgálatot tartottam a polgári titkosszolgálatokat felügyelő tárca nélküli miniszter hivatalában, ahol Demeter Ervin politikai államtitkár adott tájékoztatást. A vizsgálat az alábbiakat tárta fel: — Az államtitkárnak nincs tudomása arról, hogy az 1. számú dokumentumot ki, mikor készítette, annak eredeti példánya hol lelhető fel. — Megerősítést nyert, hogy a 2. számú dokumentum a tárca nélküli miniszter hivatalának irata, és azt Diószegi Miklósné tanácsos minősítette. A megtekintett iratokban azonban nincs nyoma annak, hogy a minősítés a Ttv. mely pontja alapján történt. A minősítés körülményeit az iktatókönyvből sem sikerült megállapítani. Az iktatókönyvben az adott számon szereplő — alszámmal ellátott — iratok egyike sem a 2. számú dokumentum. Semmilyen forrást nem találtam, amely választ adott volna arra, hogy azt mikor minősítették. — A Nemzetbiztonsági Szakszolgálat főigazgatójának — 1996. június 28-án kelt, a titokvédelmi szabályzat kiadásáról és a kapcsolódó feladatokról szóló 9/1996. számú utasítása, valamint a szabályzat 3. mellékletének 50. pontja Diószegi Miklósnét titokminősítési jogosultsággal ruházta fel az „NBSZ-nél keletkezett adathordozók” vonatkozásában. III.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes